Komission asetus (ETY) N:o 3288/92, annettu 12 päivänä marraskuuta 1992, oliiviöljyn ja uutetun oliiviöljyn ominaisuuksista sekä niihin liittyvistä määritysmenetelmistä annetun asetuksen (ETY) N:o 2568/91 muuttamisesta



Virallinen lehti nro L 327 , 13/11/1992 s. 0028 - 0029

Suomenk. erityispainos Alue 3 Nide 45 s. 0180

Ruotsink. erityispainos Alue 3 Nide 45 s. 0180



KOMISSION ASETUS (ETY) N:o 3288/92, annettu 12 päivänä marraskuuta 1992, oliiviöljyn ja uutetun oliiviöljyn ominaisuuksista sekä niihin liittyvistä määritysmenetelmistä annetun asetuksen (ETY) N:o 2568/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen 136/66/ETY(1), sellaisena kuin se on viimeksi muutettuna asetuksella (ETY) N:o 2046/92(2), ja erityisesti sen 35 a artiklan, sekä katsoo, että komission asetuksessa (ETY) N:o 2568/91(3), sellaisena kuin se on viimeksi muutettuna asetuksella 1996/92(4), määritellään muun muassa neitsytoliiviöljyn aistinvaraiset ominaisuudet ja niiden määritysmenetelmä, meneillään olevien tutkimusten vuoksi ajanjaksoa, jonka kuluessa jäsenvaltiot voivat käyttää koeteltuja ja tieteellisesti päteviä maakohtaisia määritysmenetelmiä, olisi pidennettävä, taloudellisten toimijoiden kulutettaviksi tarkoitettujen neitsytoliiviöljyjen eri tyyppien aistinvaraisia ominaisuuksia koskeviin laatuvaatimuksiin mukautumisen helpottamiseksi olisi säädettävä tietty asteittaisuus kyseisen menetelmän soveltamiselle; tätä varten on vahvistettava sopivaksi ajaksi asteittain vähenevät sallitut poikkeamat tiettyjen neitsytoliiviöljyjen luokitteluun, kyseisen menetelmän yhdenmukaisen soveltamisen edistämiseksi yhteisössä olisi määriteltävä perusteet, joiden mukaan jäsenvaltiot hyväksyvät oliiviöljyjen aistinvaraisten ominaisuuksien virallisista tarkastuksista vastaavat maistajien raadit; samassa tarkoituksessa olisi yhdenmukaistettava seuraamusjärjestelmä, jota on sovellettava havaittaessa poikkeamia, kaupallisten liiketoimien edistämiseksi olisi säädettävä hyväksytyn raadin käyttämisestä apuna, kun neitsytoliiviöljyjen aistinvaraisissa ominaisuuksissa havaitaan poikkeamia, aistinvaraisen arvioinnin menetelmää olisi sovellettava 1 päivästä marraskuuta 1992 alkaen pakattuihin oliiviöljyihin, jotta markkinoille ei aiheutuisi minkäänlaisia häiriöitä, ja tässä asetuksessa säädetyt toimenpiteet ovat rasvoja käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2568/91 seuraavasti: 1) Korvataan 3 artiklan ensimmäisen alakohdan päivämäärä "31 päivään lokakuuta 1992" päivämäärällä "31 päivään joulukuuta 1992". 2) Lisätään 3 a ja 3 b artikla seuraavasti: "3 a artikla Jos kaupallisten liiketoimien kohteena olevan oliiviöljyn aistinvaraisissa ominaisuuksissa on poikkeamia, asianomaiset osapuolet voivat kääntyä valitsemansa hyväksytyn maistajien raadin puoleen. 3 b artikla Kun öljyn aistinvaraisten ominaisuuksien havaitaan olevan erilaiset kuin sen nimityksestä johtuvat ominaisuudet, kyseisen jäsenvaltion on sovellettava hallinnollisia rahamääräisiä seuraamuksia, joiden määrä vahvistetaan havaitun poikkeaman vakavuuden mukaisesti, sanotun kuitenkaan rajoittamatta muiden mahdollisten seuraamusten soveltamista. Poikkeaman arvioinnissa otetaan erityisesti huomioon tavanomaisissa olosuhteissa säilytetyn öljyn ominaisuuksien luonnollinen kehittyminen. Jäsenvaltioiden on annettava komissiolle tiedoksi kunkin vuosipuoliskon alussa havaittujen poikkeamien määrä ja luonne sekä edellisen vuosipuoliskon aikana sovelletut seuraamukset." 3) Korvataan 4 artikla seuraavasti: "4 artikla 1 Aistinvaraisten ominaisuuksien arvioimiseksi jäsenvaltioiden on perustettava maistajien raateja, jotka vastaavat näiden ominaisuuksien virallisesta tarkastuksesta ja joiden on täytettävä seuraavat edellytykset: - niiden on koostuttava valikoiduista maistajista, jotka on koulutettu liitteen XII menetelmän sääntöjä noudattaen, - niillä on oltava laitteet ja aineistot, joita tarvitaan edellä mainitun menetelmän sääntöjen mukaisessa aistinvaraisessa arvioinnissa, - niiden on käytettävä mainitun menetelmän edellyttämää oliiviöljyn aistinvaraisen määrityksen erityissanastoa, profiililomaketta ja arvostelutaulukkoa, - niiden on järjestettävä aistinvaraisia arviointeja yhteisön tai kansainvälisellä tasolla määräaikaistarkastusten ja havaitsemisperusteiden yhdenmukaistamiskokousten yhteydessä, - niiden on toimitettava komissiolle vuosittain kaikki raatien perustamisessa tapahtuneita muutoksia ja hyväksytyn raadin ominaisuudessa suoritettuja arviointikertoja koskevat tiedot. Kunkin jäsenvaltion on hyväksyttävä raadit, jotka täyttävät edellä esitetyt edellytykset ja jotka on perustettu sen omalle alueelle. Sen on valittava niistä yksi raati vastaamaan tarkastusmäärityksistä. Raateja, jotka jäsenvaltiot ovat perustaneet ennen 1 päivää marraskuuta 1992 liitteen XII menetelmän edellyttämiä sääntöjä noudattaen, on pidettävä hyväksyttyinä tässä artiklassa tarkoitetulla tavalla. Kunkin jäsenvaltion on annettava tiedoksi hyväksyttyjen raatien luettelo sekä komissiolle että jäsenvaltioille. 2 Jos jäsenvaltiolla on vaikeuksia maistajien raadin perustamisessa omalle alueelleen, se voi käyttää toisen jäsenvaltion hyväksyttyä maistajien raatia. 3 Kunkin jäsenvaltion on laadittava luettelo ammattijärjestöjen tai ammattien välisten järjestöjen 1 kohdan edellytysten mukaisesti perustamista maistajien raadeista ja niiden on valvottava näiden edellytysten noudattamista." 4 Lisätään 10 artiklan 1 kohtaan alakohta seuraavasti: "Tämä menetelmä ei koske ennen 1 päivää marraskuuta 1992 pakattuja neitsytoliiviöljyjä." 5 Korvataan liitteen XII 10.2 alakohdan viimeinen alakohta seuraavasti: "Tulosten esittäminen: maistajien raadin vastuuhenkilö määrittää keskimääräisen luokittelun perusteella, mihin luokkaan näyte luokitellaan liitteessä I määrättyjen rajojen mukaisesti. Tähän raadin vastuuhenkilön on sovellettava seuraavia suurimpia sallittuja poikkeamia: - + 1,5 markkinointivuonna 1992/1993, - + 1 markkinointivuonna 1993/1994, - + 0,5 markkinointivuonna 1994/1995, jos keskimääräinen luokittelu on vähintään 5 pistettä. Öljyillä, jotka ovat interventioon liittyvien toimenpiteiden kohteina, suurin sallittu poikkeama saa kuitenkin olla enintään + 0,5 edellä mainittuina markkinointivuosina. Määritystuloksen ja säädetyn raja-arvon välinen tilastollinen ero menetelmän toistettavuus- ja uusittavuusarvoissa sisältyy edellä olevissa alakohdissa tarkoitettuihin sallittuihin poikkeamiin. Kun asianomainen luokittelee öljyjä edellä mainittuina markkinointivuosina soveltamatta säädettyjä poikkeamarajoja, hän voi merkitä pakkauksen päälle tuotteen aistinvaraisen vähimmäisarvosanan, jota voidaan tarkistaa kaupanpitämisajan kuluessa. Maistajien raadin vastuuhenkilön on merkittävä määrityskertomukseen ainoastaan luokka, johon näyte on luokiteltu. Kun maistaja suorittaa kokeen 2 artiklan 2 kohdan ensimmäisen alakohdan mukaisesti, hänen on sovellettava luokan määrityksessä samaa menettelyä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä marraskuuta 1992. Komission puolesta RAY MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 215, 30.7.1992, s. 1 (3) EYVL N:o L 248, 5.9.1991, s. 1 (4) EYVL N:o L 199, 18.7.1992, s. 18